Συντεταγμένες: 39°56′48.93″N 23°31′49.74″E﻿ / ﻿39.9469250°N 23.5304833°E﻿ / 39.9469250; 23.5304833

Η **Νέα Σκιώνη**  είναι χωριό του Δήμου Παλλήνης της Χαλκιδικής. Διοικητικά ανήκει στον Δήμο Κασσάνδρας της Περιφέρειας Κεντρικής Μακεδονίας (πρόγραμμα Καλλικράτης). 

Από το 1999 έως το 2010 σύμφωνα με την τότε διοικητική διαίρεση της Ελλάδας ανήκε στον Δήμο Παλλήνης. 

Βρίσκεται σε υψόμετρο 10 μέτρων και ο πληθυσμός του ανέρχεται στους 728 κατοίκους (απογραφή 2011). Είναι ανεπτυγμένο τουριστικά.

Δ.δ. Νέας Σκιώνης
-----------------

Το Δημοτικό διαμέρισμα Νέας Σκιώνης έχει συνολικό πληθυσμό 910 κατοίκους, με βάση την απογραφή του 2001.

Το συναποτελούν οι οικισμοί:

* η Νέα Σκιώνη, έδρα [ 828 ] και
* το Φράμα [ 21 ].

Πληθυσμός
---------

| Έτος | Πληθυσμός | Μεταβολή | ΠληθυσμόςΔημοτικού διαμερίσματος | Ποσοστόδήμου |
| --- | --- | --- | --- | --- |
| 1981 | 740 | - | - | - |
| 1991 | 786 | 46 ή 6.21% | - | - |
| 2001 | 889 | 103 ή 13.10% | 910 | 15,47% |

Υποδομή
-------

Στη Νέα Σκιώνη, όπου κύρια ασχολία είναι ο τουρισμός, λειτουργούν αγροτικό ιατρείο, ΚΑΠΗ, Νηπιαγωγείο και Δημοτικό Σχολείο. Στα μέσα του εικοστού αιώνα έγιναν πεζοδρόμια και ασφαλτοστρώθηκαν σταδιακά οι δρόμοι. Απέχει 110 χιλιόμετρα (νοτιοανατολικά) από τη Θεσσαλονίκη. Αξιοσημείωτος είναι ο ναός της Παναγίας Φανερωμένης, που χρονολογείται από τον 16ο αιώνα και αποτελεί μετόχιο της Πατριαρχικής Μονής Αγίας Αναστασίας Φαρμακολύτριας Βασιλικών.

Ιστορικά στοιχεία
-----------------

Μνημείο πεσόντων στην εκκλησία του Αγίου Νικολάου της Νέας Σκιώνης Χαλκιδικής, με αναφορά στους πεσόντες των ακόλουθων: 1) Μικρασιατικό μέτωπο 2) Αλβανικό Έπος 3) Εθνική ΑντίστασηΗ ονομασία του χωριού οφείλεται στην αρχαία Σκιώνη. Σύμφωνα με παράδοση που διασώζει ο Θουκυδίδη, η Σκιώνη κτίστηκε από Παλληνείς της Πελοποννήσου, οι οποίοι βρέθηκαν στο σημερινό χωριό για να διαχειμάσουν. 

Ανεξάρτητα πάντως από το αν αληθεύει η παράδοση αυτή, γεγονός είναι πάντως πως υπήρξε μέλος της Αθηναϊκής Συμμαχίας, προσχώρησε όμως στους Λακεδαιμονίους κατά τον Πελοποννησιακό Πόλεμο. Οι Αθηναίοι ως αντίποινα σκότωσαν τους άρρενες ενήλικες κατοίκους της και παρέδωσαν την πόλη στους Πλαταιείς. Από κει και πέρα η Σκιώνη ήταν καθαρά περιοχή Βοιωτών. Το βοιωτικό στοιχείο ήταν πολυάριθμο στη Σκιώνη και δεν εξαφανίστηκε ποτέ. Η πόλη επιβίωσε και κατά τη ρωμαϊκή εποχή, όπως μαρτυρούν αρχαίες φιλολογικές πηγές και αρχαιολογικά ευρήματα από τη γύρω περιοχή. 
Σε όλη τη διάρκεια της τουρκοκρατίας ήταν ένα από τα 12 χωριά της χερσονήσου και αποτελούσε βακούφι του Γκαζανφέρ Αγά, γεγονός που πρόσφερε μεγάλη φορολογική ατέλεια. Οι κάτοικοι της Σκιώνης (Τσαπρανίου) συμμετείχαν στην επανάσταση του 1821. Σπουδαίοι αγωνιστές της επανάστασης του 1821 ήταν ο Ιωάννης Αγγέλου, ο Νικόλαος Στεργίου, ο Γεώργιος Αναγνωστόπουλος, ο Γαβριήλ Ιωάννου και ο Γεώργιος Σταμάτης. Το σημερινό χωριό ιδρύθηκε το 1918 από ψαράδες. Το παλαιό χωριό βρισκόταν στα ορεινά και ονομαζόταν Τσαπράνι και εγκαταλείφθηκε τελείως το 1930.

Μέρος του πληθυσμού αυτού του χωριού έδωσε τη ζωή του πολεμώντας στο Μικρασιατικό Μέτωπο, στο Έπος της Αλβανίας το 1940 και στην Εθνική Αντίσταση ενάντια στη Γερμανική Κατοχή.

Παραπομπές
----------

1. ↑  «Δήμος Παλλήνης». Αρχειοθετήθηκε από το πρωτότυπο στις 26 Φεβρουαρίου 2008. Ανακτήθηκε στις 3 Φεβρουαρίου 2008.
2. ↑   Αρχειοθετήθηκε 2017-04-24 στο Wayback Machine. Δημ. Κ. Σαμσάρης, Η ρωμαϊκή αποικία της Κασσάνδρειας (Colonia Iulia Augusta Cassandrensis), Δωδώνη 16(1987), τεύχ. 1, σ. 382.
3. ↑
4. ↑  Νίκος Εμμ. Παπαοικονόμου, "Προσωπογραφία Αγωνιστών του 1821 από τη Χαλκιδική και τη Θεσσαλονίκη", έκδοση Εταιρεία Μακεδονικών Σπουδών, Θεσσαλονίκη 2016, σ. 588-595, ISBN 978-960-9458-12-2
5. ↑  «e-city». Αρχειοθετήθηκε από το πρωτότυπο στις 18 Νοεμβρίου 2007. Ανακτήθηκε στις 29 Ιανουαρίου 2008.

Εξωτερικοί σύνδεσμοι
--------------------

* Δήμος Παλλήνης
* Νέα Σκιώνη (στα αγγλικά)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Κασσάνδρας |
| --- |
|  |
| Δημοτική Ενότητα Κασσανδρείας | 
* Άφυτος
* Ελάνη
* Εύδος
* Καλάνδρα
* Καλλιθέα
* Καλούτσικος
* Κασσάνδρα Παλλάς
* Κασσάνδρεια
* Κασσανδρινό
* Κρυοπηγή
* Λευκή Περιστέρα
* Μόλαι Καλύβαι
* Μπουλαμάτσια
* Νέας Φώκαια
* Ποσείδι
* Πύργος Σανή
* Σανή
* Σίβηρη
* Σκάλα Φούρκας
* Σωλήνα
* Φούρκα
* Φυλακαί Καρακάλλου
* Φυλακαί Κασσάνδρας
* Φυλακαί Ξενοφώντος\*
 |
|  |
| Δημοτική Ενότητα Παλλήνης | 
* Αγία Παρασκευή
* Άγιος Νικόλαος
* Λεύκες
* Λουτρά
* Νέα Σκιώνη
* Ξυνά
* Παλιούριον
* Πανόραμα\*
* Πευκοχώριον
* Πολύχρονον
* Φράμα
* Χανιώτης
 |
|  |
| 
* Έδρα: Κασσανδρεία
* \* (Οικισμοί με μη μόνιμο πληθυσμό)
 |

 |

|  |  |  |  |
| --- | --- | --- | --- |
| 

| π • σ • ε
Δημοτικά Διαμερίσματα του Δήμου Παλλήνης |
| --- |
|  |
| 
Χανιώτης  · Αγία Παρασκευή  · Νέα Σκιώνη  · Παλιούρι  · Πευκοχώρι  · Πολύχρονο |

 |